CELEX: 62011CN0586
Language: sl
Date: 2011-11-24 00:00:00
Title: Zadeva C-586/11 P: Pritožba, ki jo je 24. novembra 2011 vložila Regione Puglia zoper sodbo Splošnega sodišča (prvi senat) z dne 14. septembra 2011 v zadevi T-84/10, Regione Puglia proti Komisiji

28.1.2012   
            
            
               SL
            
            
               Uradni list Evropske unije
            
            
               C 25/40
            
         
      Pritožba, ki jo je 24. novembra 2011 vložila Regione Puglia zoper sodbo Splošnega sodišča (prvi senat) z dne 14. septembra 2011 v zadevi T-84/10, Regione Puglia proti Komisiji
      (Zadeva C-586/11 P)
      (2012/C 25/75)
      Jezik postopka: italijanščina
      
         Stranki
      
      
         Pritožnica: Regione Puglia (zastopnika: F. Brunelli in A. Aloia, odvetnika)
      
         Druga stranka v postopku: Evropska komisija
      
         Predlogi
      
      
                  —
               
               
                  Razveljavi naj se sklep, ki ga je Splošno sodišče izdalo 14. septembra 2011 in je bil vročen pritožnici 15. septembra 2011, s katerim je bila zavržena tožba v zadevi T-84/10;
               
            
                  —
               
               
                  zato naj se preide k vsebinskem preizkusu zadeve s posledično ugotovitvijo ničnosti sklepa Evropske komisije št. C(2009) 10350 z dne 22. decembra 2009, tako da potrdi veljavnost in učinkovitost edine določbe člena 4 glede „preklica odložitve vmesnih plačil Evropskega sklada za regionalni razvoj v zvezi s programom, ki je predmet tega sklepa“;
               
            
                  —
               
               
                  Evropski komisiji naj se naloži plačilo stroškov.
               
            
         Pritožbeni razlogi in bistvene trditve
      
      Pritožnica navaja, prvič, bistveno kršitev postopka pred prvostopenjskim sodiščem, ki je pritožnici povzročila veliko škodo, v obravnavani zadevi neizvedba ustnega postopka določenega v členu 114(3) Poslovnika Splošnega sodišča.
      Drugič, trdi, da je Splošno sodišče kršilo pravo Skupnosti z nepravilno razlago člena 263(4) PDEU in Uredbe Sveta (ES) št. 1260/1999 (1) v povezavi s členom 4(2) in (3) PDEU ter členom 5(3) PDEU ter z nezadostno obrazložitvijo svojih ugotovitev v nasprotju s členom 81 Poslovnika Splošnega sodišča.
      
         (1)  UL, posebna izdaja v slovenščini, poglavje 14, zvezek 1, str. 31.